"Publicarea în ziarul Gândul a unui articol, care aduce atingere demnităţii romilor şi creează o atmosferă degradantă şi ofensatoare la adresa persoanelor de etnie romă, cu următorul conţinut: 'Astă toamnă am participat la Paris la o întâlnire internaţională. Cea mai neplăcută situaţie de care m-am lovit a fost confundarea, voită sau nu, a ţiganilor autori de infracţiuni pe bandă rulantă în Franţa cu români. M-am străduit cât am putut să explic că aceşti ţigani hoţi, cerşetori, criminali, nu au legătură cu românii. Că au o cultură internaţională a fărădelegii, proprie etniei lor, căreia trebuie să-i facă faţă întreaga Europă, nu România de una singură' reprezintă discriminare şi încalcă dreptul la demnitate al persoanei, conform art. 2, alin. (1) coroborat cu art. 15 din O.G. nr. 137/ 2000, republicată, cu modificările şi completările ulterioare", se arată într-un comunicat de presă al CNCD.

De asemenea, Colegiul director al CNCD a decis ca jurnalistul să publice în mass-media un rezumat al hotărârii în speţă, relatează Agerpres.